  Виталий Пронин 28-тӥ-29-тӥ куарусёнэ Удмурт театр возьматоз выль спектакльзэ - А. Гринъя пуктэм «Алые паруса» мюзикл. Берпуметӥ репетициез адӟыса, калыклэн мылкыдыз бугырскемын: таӵеез Удмурт театрын ӧй вал на, пе. Мюзиклысь суред.Бен, тодэ лыкто пӧртэм крезьгуро комедиос - «Зарни сӥзьыл» (Игнатий Гаврилов), «Насток но Исьток» (Егор Загребин) - но кырӟанъёс вылын гинэ пуктэм спектакль Удмурт театрлэн сцена вылаз шудӥське нырысьсэ.- Удмурт театрысь таӵезэ адӟеме ӧй вал на. Кельшиз: артистъёслэн куараоссы, выросъёссы чебересь. Егитъёслы тупа, - вера Пичи Пургалась Надежда Четверикова.Ассоль но Грей сярысь тодмо учырез Удмурт сцена вылын улӟытӥз режиссёр Алексей Ложкин. Татын чузъяське М. Дунаевскийлэн крезьгурез, либреттозэ гожтӥзы М. Бартенев но А. Усачев.«Алые паруса» спектаклез пуктыны Удмурт театр грант утӥз, сое сётӥз Россиысь Культурая министерстволэн «Россиысь культура» федерал программаез. Озьы спектакль борды бадӟым букваен специалистъёсты кыскыны луиз. Кылсярысь, выль костюмъёс вуремын дизайнерлэн Олег Ажгихинлэн эскизъёсызъя. Нош декорациос пӧпрмытэмын архитекторен Касим Галихановен. Артистъёсты кырӟаны но, эктыны но нимысьтыз адямиос дышетӥзы.Спектакль сярысь рецензиез лыдӟе «Удмурт дунне» газетлэн вуоно номерысьтыз.Мария Векшина  